 Cabdirashiid Xirsi Daar oo ah siyaasi ka soo jeeda deegaankaa dirirtu ka dhacday, muddo dheerna soo ahaa gudoomiye ku xigeenka Gobolka Sool ayaa ka digay wararka aan xaqiiqada ahayn ee sida farriimaha ah bulshada loogu gudbinayo waxaanu yidhi; Waxaan ugu horreyn mahad celin aan miisaan lahayn halkan uga faaiideysanayaa madaxweynaha Jmhuuriyadda Somaliland Muuse Biixi Cabdi, aniga oo ku bogaadinaya goaankii uu qaatay ee uu ugu baaqay cid kasta oo afka Soomaaliga ku hadasha oo xalkeeda wax ka qaban karta, taas oo ahayd arrinta keliya ee dhiirigelisay waxgaradkii meel kasta ha ku sugnaadeene dareemaysey colaaddan beelaha Waxa kale oo aan ka digayaa in bahda ku hawlan warbaahinta iyo weliba in kale oo baraha bulshada wax ku faafisaa inay yihiin xilligan cidda sida aanay u qiyaasnayn ugu hawlan hurinta colaad mar danbe dib uga qaraxda dhinacyadii colaadu u dhaxaysay oo ah dad ceel iyo carshinba wadaaga, waxaan xusayaa inaanay ahayn wax jira in wafdi uu wasiirka arrimaha guduhu hogaaminayo oo jidka loo galay ama laga soo celiyey safarkii ay ugu baxeen, aniga oo shaqsi ahaan ka soo jeeda xidhiidh aan is ogayna la wadaagay wiilkaygii, walaalkay ,adeerkay, abtigay, dhamaantoodna ii xaqiijiyey inaanay waxba ka jirin arrintaa, sidaa awgeed waxaan leeyahay waxyeelada aad geysanaysaan ma aha mid aad daweyn kartaan dayartiinaasu, arrintaana dhumay ka dhacdayna aynu u deyno waxgaradka gacanta ku haya oo aynu wakhti siino inta ay natiijo idamka ilaahay walaalaysa ka soo saarayaan, natiijadaas oo ay fulinteeda yeelanayso xukuumada Somaliland. 